Գարեջուրը Լեհաստանում

**Գարեջուր** Լեհաաստանում սկսել են արտադրել դեռ հին ժամանակներում, 10-րդ դարի վերջից։  Այն ունի ավանդույթների և կոմերցիոն գարեջրի արտադրության նշանակալի պատմություն։ Լեհաստանը Եվրոպայի երրորդ խոշորագույն գարեջրի արտադրողն է՝ արտադրելով 36,9 միլիոն հեկտոլիտր` զիջելով Միացյալ Թագավորությանը (49,5 միլիոն հլ) և հարևան Գերմանիային (103 միլիոն հլ)։

Լեհաստանը գարեջուր խմելու ավանդական երկրների շարքում առաջատարներից է։ 2018 թվականին նեկ շնչի հաշվով գարեջրի սպառմամբ Լեհաստանը չորրորդն է (100 լ) Եվրոպայում` Չեխիայից (141 լ), Ավստրիայից (107 լ) և Գերմանիայից (102 լ) հետո։ Ընդ որում, Լեհաստանը գարեջուր ներկրող 28 երկրներից 23-րդ տեղում է (վերջից 4-րդը)։  Ակցիզային տուրքից ստացված ընդհանուր եկամուտներով երրորդն է Եվրոպայում` Միացյալ Թագավորությունից և Ֆրանսիայից հետո (Պատկեր 8.3):

## Պատմություն
Լեհական գարեջրագործության ավանդույթը հնագույններից է աշխարհում։ Նրա արմատները գնում են դեպի Լեխի հեռավոր նախապատմական ժամանակները՝ բոլոր լեհերի լեգենդար նախահայրը։ Լեհական գարեջրագործության մասին ամենահին գրավոր հիշատակումը կարելի է գտնել Տիտմար Մերսեբուրգցու տարեգրության մեջ, ով նկարագրել է, որ «Լեհաստանի առաջին թագավորը՝ Բոլեսլավ Քաջը, ստացել է *Պիվոլուբ* մականունը՝ արբեցնող գարեջրի հանդեպ իր կրքի պատճառով»։ Այս փաստը վկայում է այն մասին, որ գարեջուրը Լեհաստանում հայտնի է եղել արդեն 10-րդ դարի վերջին։ Մոտավորապես նույն ժամանակ բացվել է առաջին թագավորական գարեջրի գործարանը։

Գարեջուր պատրաստելը դարձել է Լեհաստանի տնտեսության շատ կարևոր բաղադրիչ։ Այս ըմպելիքի եզակի բաղադրատոմսը խստագույնս թաքցվել է, որի բացահայտումը նույնիսկ մահ էր սպառնում։ Լեհաստանի իշխանությունները հետևել են գարեջրագործների աշխատանքին և մշտապես հետևել գարեջրի որակին։

Երկրորդ համաշխարհային պատերազմից հետո գարեջրի գործարանների մեծ մասն ազգայնացվել է կոմունիստական ռեժիմի ներքո։ 1990-ականների սկզբին՝ կոմունիստական գաղափարախոսության փլուզումից հետո, երբ Լեհաստանն անցել է շուկայական տնտեսության, երկրում սկսել են գործել միջազգային խոշոր գարեջրի ընկերություններ։ Այսպիսով, ներկայումս լեհական գարեջրի շուկայի 85%-ը վերահսկվում է ընդամենը երեք ընկերությունների կողմից։

Փոքր տարածաշրջանային ձեռնարկություններն աստիճանաբար միավորվել են Լեհաստանի տարածաշրջանային գարեջրագործական գործարանների ասոցիացիայում (  ), որը գտնվում է Օլշտինում։ Այն ստեղծվել է տասը գարեջրի գործարանների համատեղ նախաձեռնությամբ, որոնք մոբիլիզացվել են ֆինանսների նախարարության կողմից ծրագրված գարեջրի ակցիզային հարկի դրույքաչափի տարբերությունների վերացման մասին տեղեկատվության միջոցով և մուտքագրվել ասոցիացիաների գրանցամատյանում 1995 թվականի օգոստոսի 16-ին։

2013 թվականի վերջին Լեհաստանում գործել է 97 գարեջրի գործարան։ Լեհական գարեջրի ամենահայտնի ապրանքանիշերն են՝ Zubr, Zywiec, Okocim, Warka, Lech և Tyske:
Պատկեր:KP Dojlidy Bialystok Zubr butelka 2006.jpg
Պատկեր:Lech Premium bottle.jpg
Պատկեր:Żywiec Bock (2011).JPG
Պատկեր:Okocim Mocne bottle can 2008.jpg
Պատկեր:Piwo Warka Classic - maj 2017.jpg
Պատկեր:Butelka Tyskie bez cienia.png


## Գարեջրի շուկա
2013 թվականին Լեհաստանում վաճառվել է 3,82 մլրդ. լիտր գարեջուր։ Ներքին շուկայում այս ըմպելիքի վաճառքի ընդհանուր ծավալը կազմել է գրեթե 4,5 մլրդ. €: Լեհաստանի չափահաս բնակչության 88%-ը գարեջուր է խմում առնվազն տարին մեկ անգամ։

Երկրի մեկ բնակչի հաշվով սպառված գարեջրի քանակով Լեհաստանը չորրորդն է Եվրամիությունում՝ զիջելով միայն Չեխիային, Ավստրիային և Գերմանիային (2012 թվականի դրությամբ)։

2012 թվականի դրությամբ Լեհաստանում.

* արտադրվել է 39 605 000 հեկտոլիտր գարեջուր
* գործել է գարեջրի 87 ընկերություն
* գործել է 50 գարեջրի միկրոգործարան
* գարեջրի արտադրությամբ զբաղվել է 146,3 հազար մարդ։

## Պատկերասրահ

Պատկեր:BrowarBosman.jpg|link=Файл:BrowarBosman.jpg|alt=Пивоваренный завод Bosman|Bosman գարեջրի գործարան
Պատկեր:Brewery_in_Okocim_1.jpg|link=Файл:Brewery_in_Okocim_1.jpg|alt=Пивоваренный завод Okocim|Okocim գարեջրի գործարան
Պատկեր:Łomża_Browar.jpg|link=Файл:Łomża_Browar.jpg|alt=Пивоваренный завод Łomża|Łomża գարեջրի գործարան
Պատկեր:Browar_w_Tychach.jpg|link=Файл:Browar_w_Tychach.jpg|alt=Княжеский пивоваренный завод|Tychy գարեջրի գործարան
Պատկեր:Browary_Łódzkie.jpg|link=Файл:Browary_Łódzkie.jpg|alt=Пивоваренный завод №1 в городе Лодзь|Լոձի Թիվ 1 գարեջրի գործարան
Պատկեր:Wjazd_do_Browaru_Namysłów.JPG|link=Файл:Wjazd_do_Browaru_Namysłów.JPG|alt=Пивоваренный завод Namysłów|Namysłow գարեջրի գործարան
Պատկեր:Zielona_Góra_Plac_Pocztowy_9,_Minibrowar_Haust.jpg|link=Файл:Zielona_Góra_Plac_Pocztowy_9,_Minibrowar_Haust.jpg|alt=Пивоваренный завод Haust|Haust գարեջրի գործարան
Պատկեր:New_Town_Hall_Photo_South_West_Corner_Wrocław_Poland_2008-11-14.JPG|link=Файл:New_Town_Hall_Photo_South_West_Corner_Wrocław_Poland_2008-11-14.JPG|alt=Пивоваренный завод Spiż we Wrocławiu|Spiż we Wroclawiu Վրոցլավի գործարան
Պատկեր:Browar_Grybów.jpg|link=Файл:Browar_Grybów.jpg|alt=Пивоваренный завод Grybów|Grybów գարեջրի գործարան


## Ծանոթագրություններ


## Արտաքին հղումներ
* Bereźnicki, *[https://www.money.pl/gielda/grupa-zywiec-przejmuje-browar-namyslow-jest-zgoda-uokik-u-6354046911436929a.html Grupa Żywiec przejmuje Browar Namysłów.] Jest zgoda UOKiK-u*
* Towarzystwo Promocji Kultury Piwa Bractwo Piwne. Bractwo Piwne.
* Jesienne Spotkanie Browarników.   Agro przemysł.
* Szkoła Technologii Fermentacji.  Katedra Technologii Fermentacji i Mikrobiologii Technicznej Uniwersytetu Rolniczego w Krakowie.

Կատեգորիա:Գարեջուր
Կատեգորիա:Լեհաստանի տնտեսություն
Կատեգորիա:Լեհական մշակույթ
Կատեգորիա:Լեհական խոհանոց
Կատեգորիա:Ավանդույթներ ըստ երկրի